10089 



02009712410960008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 971 


24 Οκτωβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση Νοσοκομειακής Μονάδας (ος κατάλληλης 

για άσκηση των γιατρών. 1 

Τροποποίηση της 36415/1991 απόφασης Νομαρχίας 

Ανατολικής Αττικής. 2 

Σύσταση ίδιου Νομικού Προσώπου στην κοιν. Ριζομύ- 
λου Ν. Μαγνησίας με την επωνυμία «ΠΟΛΙΤΙΣΤΙΚΟΣ 
ΚΑΛΛΙΤΕΧΝΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ». .. 3 
Σύσταση ίδιου Νομικού Προσώπου στην κοιν. Ριζομύ- 
λου Ν. Μαγνησίας με την επωνυμία «ΚΕΝΤΡΟ ΙΑ¬ 


ΤΡΙΚΗΣ ΠΡΟΛΗΨΗΣ - ΠΡΟΝΟΙΑΣ». 4 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ7/6237 (1) 


Αναγνώριση Νοσοκομειακής Μονάδας ως κατάλληλης για 
άσκηση των γιατρών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Την αριθ. 8.8.96 γνωμοδότηση της Υποεπιτροπής για 
αναγνώριση Κέντρων για χορήγηση ειδικότητας. 

3. Την αριθ. 5802/96 απόφαση της Εκτελεστικής Επι¬ 
τροπής του ΚΕΣΥ. 

4. Την με αριθ. ΔΥ3α/οικ. 158/26.1.96 (ΦΕΚ Β/59/96) 
απόφαση του Υφυπουργού Υγείας και Πρόνοιας για μετα¬ 
βίβαση αρμοδιοτήτων και του δικαιώματος υπογραφής εγ¬ 
γράφων «Με εντολή Υφυπουργού» για τον Τομέα Υγείας, 
αποφασίζουμε: 

I. Κυρώνουμε την ανωτέρω (3) σχετική γνωμοδότηση 
της Εκτελεστικής Επιτροπής του ΚΕΣΥ. με την οποία ανα¬ 
γνωρίζεται η ακόλουθη νοσοκομειακή μονάδα, ως κατάλ¬ 
ληλη για άσκηση των γιατρών στην αναφερόμενη ειδικό¬ 
τητα: 

I. Αντικαρκινικό Νοσοκομείο θεσ/νίκης «ΘΕΑΓΕ- 
ΝΕΙΟ» 

ΩΡΛ Τμήμα: Πλήρη άσκηση στην ΩΡΛ. 

II. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1996 
Με εντολή Υφυπουργού 
Ο Γεν. Διευθυντής Υγείας 
Γ. ΠΑΠΟΥΤΣΑΚΗΣ 

-♦- 

Αριθ. 35539 (2) 

Τροποποίηση της 36415/1991 απόφασης Νομαρχίας 
Ανατολικής Αττικής. 

Ο ΠΡΟΪΣΤΑΜΕΝΟΣ ΠΕΡΙΦ. ΔΙΟΙΚΗΣΗΣ ΑΘΗΝΩΝ 

Έχοντας υπόψη: 

1) Την 36415/1991 απόφασης της Νομαρχίας Ανατολι¬ 
κής Αττικής που δημοσιεύθηκε στο ΦΕΚ 54/5.2.1992 και 
οφορά τη σύσταση Συνδέσμου Δήμων και Κοινοτήτων με 
την επωνυμία «Σύνδεσμος για την Προστασία και Ανά¬ 
πλαση του Περιβάλλοντος της περιοχής του Πεντελικού 
(ΣΠΑΠ)«. 

2) Την 399/94 και 262/94 αποφάσεις των Δημοτικών 
Συμβουλίων των Δήμων Αμαρουσίου, Χαλανδρίου αντί¬ 
στοιχα. Και τις 79/92, 41/93 και 171/93 αποφάσεις των 
Κοινοτικών Συμβουλίων των Κοινοτήτων Διονύσου, Αγ. 
Στεφάνου και Δροσιάς. 

3) Την 21α/96 απόφαση του Δ.Σ. του ΣΠΑΠ, αποφασί¬ 
ζουμε: 

Τροποποιούμε το άρθρο 1 της 36415/1991 απόφασης 
της Νομαρχίας Ανατολικής Αττικής ως εξής: 

1. Συστήνουμε Σύνδεσμο Δήμων και Κοινοτήτων του 
άρθρου 206 του Π.Δ/τος410/95 στο ΝομόΑττικής με την 
επωνυμία «Σύνδεσμος για την προστασία και ανάπλαση 
του Περιβάλλοντος του Πεντελικού (ΣΠΑΠ)», αποτελού- 
μενο από τους Δήμους Κηφισιάς, Νέας Ερυθραίας, Βριλη- 
σίων, Μελισσίων, Αμαρουσίου, Χαλανδρίου, Αγ. Στεφάνου 
και τις Κοινότητες Πεντέλης, Νέας Πεντέλης, Δροσιάς και 
Διονύσου. 

Κατά τα λοιπά ισχύει α>ς έχει η 36415/1991 απόφαση 
της Νομαρχίας Ανατολικής Αττικής. 

Κάλυψη δαπάνης. 

1. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Συνδέσμου 
για την Προστασία και Ανάπλαση του περιβάλλοντος της 
περιοχής του Πεντελικού (ΣΠΑΠ)». 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 Σεπτεμβρίου 1996 

Με εντολή Γεν. Γραμ. Περιφέρειας 
Ο Προϊστάμενος της Περιφ/κής Διοίκησης 
ΛΗΜΗΤΡΗΣ Κ. ΠΑΠΑΝΙΚΟΣ 

-φ- 

Αριθ. 16579 (3) 

Σύσταση ιδίου Νομικού Προσώπου στην κοιν. Ριζομύλου 

Ν. Μαγνησίας με την επωνυμία «ΠΟΛΙΤΙΣΤΙΚΟΣ ΚΑΛ¬ 
ΛΙΤΕΧΝΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ». 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθ. 203 του Π. Δ/τος 410/95 (Δη¬ 
μοτικός και Κοινοτικός Κώδικας). 

2. Την απόφαση του Κοινοτικού Συμβουλίου Ριζομύλου 
με αριθμό 108/96, αποφασίζουμε: 

Αρθρο 1 

Συστήνει στην Κοινότητα Ριζομύλου ίδιο Νομικό Πρό¬ 
σωπο με την επωνυμία «Πολιτιστικός - Καλλιτεχνικός - 
Αθλητικός Οργανισμός». 

Αρθρο 2 

Σκοποί: 

α) Η δημιουργία και λειτουργία Πολιτιστικού Κέντρου και 
λοιπών χώρων επιμόρφωσης, μάθησης και ψυχαγωγίας 
που να καλύπτουν δημιουργικά τον ελεύθερο χρόνο των 
κατοίκων και κύρια της νεολαίας της Κοινότητας. 

β) Η δημιουργία και λειτουργία Αθλητικού Κέντρου, γυ¬ 
μναστηρίων, χώρων αθλοπαιδιών και γυμναστικής, ώστε 
να καλύπτονται οι ανάγκες για άθληση και ψυχαγωγία των 
κατοίκων και ιδιάιτερα οι βιολογικές και κινητικές ανάγκες 
των νέων της Κοινότητας. 

γ) Η καλλιέργεια και ανάπτυξη πνευματικών, πολιτιστι¬ 
κών και άλλων πολιτισμικού χαρακτήρα δραστηριοτήτων, 
ώστε τα αγαθά του πολοτισμού να γίνουν στοιχεία της κα¬ 
θημερινής ζωής τωνκατοΐκων. 

δ) Η στήριξη και διάδοση της ερασιτεχνικής, καλλιτεχνι¬ 
κής και πνευματικής δημιουργίας, καθώς και η ενεργητική 
συμμετοχή όλων των κατοίκων στην πολιτισμική ζωή του 
τόπου μας. 

ε) Η καλλιέργεια και διάδοση του αθλητικού πνεύματος 
σε όλους τους κατοίκους, η ανάπτυξη του μαζικού αθλητι¬ 
σμού για όλες τις ηλικίες και τα ενδιαφέροντα και η όσο το 
δυνατόν μεγαλύτερη εξοικείωση κύρια της νεολαίας στα 
αντικείμενα της Φυσικής Αγωγής και του Αθλητισμού, 
ώστε ο Αθλητισμός να γίνει τρόπος ζωής για όλους. 

στ) Η διοργάνωση πολιτιστικών, αθλητικών και άλλων 
κοινωνικών εκδηλώσεων, καθώς και η συμμετοχή του Ορ¬ 
γανισμού σε εκδηλώσεις που οργανώνουν ανάλογοι φο¬ 
ρείς και Υπηρεσίες του Εσωτερικού και του Εξωτερι¬ 
κού. 

ζ) Η λειτουργία και στελέχωση Επιτροπών για την αξιο¬ 
ποίηση κάθε δυνατότητας καλλιέργειας, ανάπτυξης και 
προώθησης των πολιτιστικών, αθλητικών και άλλων κοινω¬ 
νικών αγαθών. 

η) Η ενθάρρυνση και στήριξη ατομικών και συλλογικών 
προσπαθειών, που αφορούν την έρευνα θεμάτων, που 
αναφέρονται στην ιστορία της Κοινότητας και της ευρύτε¬ 
ρης περιοχής, στη λαϊκή κοινωνική παράδοση, στη δη¬ 
μιουργία Μουσείου γεωργικών εργαλείων και άλλων αντι¬ 
κειμένων της πολιτισμικής κληρονομιάς του τόπου μας. 


θ) Η έκδοση περιοδικών εντύπων και ερευνητικών εργα¬ 
σιών, που στοχεύουν στη διατήρηση, προώθηση και προ¬ 
βολή της ιστορίας αλλά και άλλων ζητημάτων του τόπου 
μας. 

ι) Η προώθηση και επίλυση των προβλημάτων που αφο¬ 
ρούν θέματα περιβάλλοντος, ποιότητας ζωής, ανθρωπί¬ 
νων σχέσεων και αλληλεγγύης. 

Για την καλλίτερη επίτευξη των σκοπών του Οργανι¬ 
σμού οι δραστηριότητές του κατατάσσονται στους παρα¬ 
κάτω τομείς: 

1) Στον Διοικητικό - Διαχειριστικό Τομέα: 

Ο Τομέας αυτός εξυπηρετεί την Διοικητική και Οικονο¬ 
μική λειτουργία του Οργανισμού. 

2) Στον Τομέα Δημιουργίας και Ανάπτυξης Τμημάτων 
Πολιτισμού: 

Τον Τομέα αυτόν του Οργανισμού συγκροτούν τα παρα¬ 
κάτω τμήματα: 

α) ΒΙΒΛΙΟΘΗΚΗ: Το τμήμα αυτό οργανώνει τη δημιουρ¬ 
γία βιβλιοθήκης, την λειτουργία αναγνςοστηρίου και δανει¬ 
στικής βιβλιοθήκης, την εκμάθηση σύγχρονων μέσων ενη¬ 
μέρωσης (ΗΥ), τη δημιουργία Ηλεκτρονικής Τράπεζας 
Γνώσεων κλπ. 

β) ΘΕΑΤΡΙΚΟ ΤΜΗΜΑ: Σκοπός του τμήματος είναι η 
καλλιέργεια της θεατρικής παιδείας, η δημιουργία τοπικού 
θεατρικού σχήματος, η οργάνωση θεατρικών παραστά¬ 
σεων και η στήριξη αναλόγων προσπαθειών άλλων κοινω¬ 
νικών φορέων της Κοινότητας (σχολεία. Πολιτιστικός Σύλ¬ 
λογος κλπ). 

γ) ΩΔΕΙΟ - ΧΟΡΩΔΙΑ: Καλύπτει τη διδασκαλία μουσι¬ 
κής, την εκμάθηση μουσικών οργάνων, την ανάπτυξη και 
δημιουργία μουσικών συγκροτημάτων, τη συλλογή πα¬ 
λαιών δημοτικών τραγουδιών κλπ. 

δ) ΤΜΗΜΑ ΧΟΡΟΥ: Καλύπτει τη διδασκαλία ρυθμικής 
και χορού, την ανάπτυξη χορευτικών συγκροτημάτων, την 
διάδοση παραδοσιακών χορών. 

ε) ΚΙΝΗΜΑΤΟΓΡΑΦΙΚΗ ΛΕΣΧΗ: Καλύπτει την ανά¬ 
πτυξη του κινηματογράφου με την προβολή κινηματογρα¬ 
φικών ταινιών, διοργάνωση συζητήσεων και άλλων σχετι¬ 
κών εκδηλώσεων για ενημέρωση, ανάλυση και προβλημα¬ 
τισμό σε θέματα της έβδομης τέχνης. 

στ) ΦΙΛΑΡΜΟΝΙΚΗ: Για την καλλιέργεια μουσικής παι¬ 
δείας, αλλά και την κάλυψη των πολλών εκδηλώσεων της 
Κοινότητας. 

ζ) ΤΜΗΜΑ ΕΙΚΑΣΤΙΚΩΝ ΚΑΙ ΕΦΑΡΜΟΣΜΕΝΩΝ ΤΕ¬ 
ΧΝΩΝ: Σκοπός του είναι η δημιουργία εργαστηρίου ή σχο¬ 
λής για τη διδασκαλία και αξιοποίηση της τοπικής δη¬ 
μιουργίας στο συγκεκριμένο τομέα, η διοργάνωση εκθέ¬ 
σεων κλπ. 

η) ΤΜΗΜΑ /νΑΪΚΟΥ ΠΟΛΙΤΙΣΜΟΥ: Στόχοι του τμήμα¬ 
τος είναι: 

Η αναβίωση λαϊκών παραστάσεων τοπικού αλλά και ευ¬ 
ρύτερου περιεχομένου και ενδιαφέροντος. 

Η δημιουργία Μουσείου γεωργικών εργαλείων και άλ¬ 
λων αντικειμένων της πολιτισμικής μας Κληρονομιάς. 

Η συγκέντρωση, καταγραφή, μελέτη και αξιοποίηση 
κάθε είδους υλικού, σχετικό με τις ιστορικές, λαογραφι- 
κές και γενικώτερα κοινωνικές ρίζες και καταβολές των 
κατοίκων του τόπου μας, όπως παροιμίες, γνωμικά και 
τραγούδια κ.λ.π. 

Η διατήρηση, διάδοση και προβολή με κάθε πρόσφορο 
και θεσμικό μέσο της Εθνικής μας Ταυτότητας και της Πο¬ 
λιτιστικής μας κληρονομιάς. 

3) Στον Τομέα Δημιουργίας και Ανάπτυξης Τμημάτων 
Αθλητισμού: 

Ο Τομέας αυτός του οργανισμού περιλαμβάνει τα παρα¬ 
κάτω τμήματα: 

α) Τμήμα στήριξης της υλικοτεχνικής υποδομής του 
Σχολικού Εξωσχολικού Αθλητισμού. 

Έργο του τμήματος είναι η έρευνα, καταγραφή και αξιο¬ 
λόγηση των αναγκών σε υλικοτεχνική υποδομή της Κοινό¬ 
τητας. Η υποβολή συγκεκριμένης, αιτιολογημένης και ρε¬ 
αλιστικής για τα δεδομένα, αλλά και με κάθε πρόβλεψη 
αναπτυξιακής αθλητικά, κοινωνικών και αθλητικοτουρι- 
στικά πρότασης προς το Κοινοτικό Συμβούλιο. 

Η όσο το δυνατόν αποδοτικότερη αξιοποίηση των ήδη 
υπαρχόντων αθλητικών χώρων. 

β) Τμήμα γνωριμίας και εξοικείωσης με τα διάφορα αντι¬ 
κείμενα του Αθλητισμού. 

Σκοπός του τμήματος είναι η διευκόλυνση και μύηση 
κύρια των κατοίκων παιδικής και νεαρής ηλικίας στα βα¬ 
σικά και στοιχειώδη μυστικά των αθλημάτων, που αφ’ ενός 
μεν η καλλιέργειά τους κρίνεται αναγκαία και αφετέρου η 
ύπαρξη και η δημιουργία των απαραίτητων χώρων επιτρέ¬ 
πει την ανάπτυξή τους. Με τον τρόπο αυτόν δίνεται η ευ¬ 
καιρία στους νέους, να γνωρίσουν και να επιλέξουν αθλή¬ 
ματα της αρεσκείας των, ώστε να αξιοποιήσουν αργότερα 
με ευθύνη τους αλλά και των Σωματείων προς τα οποία θα 
προωθηθούν, τις αγωνιστικές δυνατότητές των. Αθλή¬ 
ματα που η υπάρχουσα υλικοτεχνική υποδομή αλλά και η 
μελλοντική προοπτική επιτρέπει την καλλιέργεια και ανά¬ 
πτυξή τους είναι: οι Αθλοπαιδιές, η Ενόργανη και Ρυθμική 
Γυμναστική, η Σκοποβολή, ο Ναυταθλητισμός, ο Κλασικός 
Αθλητισμός, ο Υγρός Στίβος, η Ορειβασία, η Αντισφαί¬ 
ριση, το Πιγκ Πογκ και άλλα αθλήματα ανάλογα με τις δυ¬ 
νατότητες του οργανισμού και τα ενδιαφέροντα των κα¬ 
τοίκων. 

γ) Τμήμα Μαζικής Άθλησης. 

Στόχοι αυτού του τμήματος είναι: 

Η γνωριμία των κατοίκων της Κοινότητας κάθε ηλικίας, 
φύλου και επαγγέλματος με αθλητικά αντικείμενα πρό¬ 
σφορα προς αυτούς, αλλά και εφικτή η ανάπτυξή τους για 
τα δεδομένα της Κοινότητας. 

Η καλλιέργεια της αγάπης των κατοίκων προς τη Φυσική 
Αγωγή και τον Αθλητισμό, ώστε αυτός να γίνει τρόπος 
ζωής και τρόπος προληπτικής αντιμετώπισης των προβλη¬ 
μάτων υγείας και υποκινητικότητας, που δημιουργεί η συ¬ 
νεχώς αυξανόμενη τεχνολογική και βιομηχανική εξέλιξη 
(μηχανές, τηλεόραση, νέφος κ.λ.π.). 

Η καλλιέργεια και ανάπτυξη δεσμών φιλίας, συνεργα¬ 
σίας, ομαδικότητας, αγαθών σχέσεων μεταξύ των κατοί¬ 
κων της Κοινότητας, αλλά και η προώθηση των ιδανικών 
του Ολυμπισμού και της Ειρήνης μεταξύ των Λαών. 

4) Στον Τομέα Οργάνοκιης Εκδηλώσεων Πολιτισμού και 
Αθλητισμού και Καλλιέργειας Δημοσίων Σχέσεων και Τύπου. 

Ο Τομέας αυτός του Οργανισμού συγκροτείται από τα 
παρακάτω τμήματα: 

α) Τμήμα Πολιτιστικών Εκδηλώσεων, 

Έργο του τμήματος είναι η οργάνωση διαλέξεων, σεμι¬ 
ναρίων, εκθέσεων, προβολών επί θεμάτων ποικίλου πε¬ 
ριεχομένου, που απασχολούν, προβληματίζουν και ενδια¬ 
φέρουν τους κατοίκους και γενικώτερα το κοινωνικό σύ¬ 
νολο. 

Η διοργάνίοοη ψυχαγωγικών και επιμορφωτικών εκδη¬ 
λώσεων (συνεστιάσεις, εκδρομές κ.λ.π.). 

Η διοργάν(οση θεατρικών παραστάσεων, μουσικών συ¬ 
ναυλιών, χορευτικών εκδηλώσεων, παρουσίασης ερασιτε¬ 
χνικών δημιουργιών, παραστατικής αναβίωσης ηθών, εθί¬ 
μων και παραδόσεων (κάλαντα, Απόκριες κ.λ.π.). 

Η διοργάνωση «τουρνουά» πνευματικών (σκάκι κ.λ,π.), 


διαγωνισμών ζωγραφικής, ποίησης, ερευνητικών εργα¬ 
σιών, χειροτεχνίας κατασκευών κ.λ.π. 

Η απονομή τιμητικών βραβείων, επαίνων και ειδικών 
πλακεττών σε άτομα και (ρορείς, των οποίων η κοινωνική 
και υλική προφορά αλλά και η ιδιαίτερη κοινωνική διάκρισή 
τους, τιμά και προβάλλει την Κοινότητα και λειτουργεί σαν 
ηθικό πρότυπο και παράδειγμα προς μίμηση. 

Η συμμετοχή του Οργανισμού σε ανάλογες εκδηλώσεις, 
που οργανώνονται από φορείς του Εσωτερικού (ΝΕΛΕ, 
ΕΛΚΕΠΑ, ΟΤΑ κλπ.) αλλά και του εξωτερικού. 

β) Τμήμα Αθλητικών Εκδηλώσεων 

Έργο του τμήματος αυτού είναι: 

Η εκλαίκευση και προβολή των αθλητικών δραστηριοτή¬ 
των (διαλέξεις, προβολές, ανάλυση κανονισμών κ.λ.π.). 

Η οργάνωση και στήριξη αθλητικών εκδηλώσεων (τουρ¬ 
νουά αθλοπαιδιών, πιγκ-πογκ, αγώνες στίβου και άλλων 
αθλημάτων). 

Η ανάπτυξη τμημάτων μαζικής άθλησης σε συνεργασία 
με τη γενική Γραμματεία Αθλητισμού και άλλους φορείς 
(Γυναίκα και Αθλητισμός, Παιδί και θάλασσα. Εργασιακός 
Αθλητισμός κ.λ,π.). 

γ) Τμήμα Τύπου και Δημοσίων Σχέσεων 

Έργο του τμήματος είναι: 

Η προβολή των δραστηριοτήτων του Οργανισμού με 
κάθε πρόσφορο και δυνατό μέσον (δελτίο τύπου, αφίσσα, 
ανακοινώσεις, συνεντεύξεις, ραδιοφωνικές - τηλεοπτικές 
εκπομπές κ.λ.π.). 

Η έκδοση βιβλίων Ιστορικού, Λαογραφικού και γενικώ¬ 
τερα πολιτισμικού περιεχομένου. 

Η καλλιέργεια της συνεργασίας και ανταλλαγής από¬ 
ψεων και ποΜτιστικών αγαθών - υπηρεσιών, με άτομα ει¬ 
δικών γνώσεων και άλλους φορείς. 

Η όσο το δυνατόν μεγαλύτερη αξιοποίηση των «ειδικών» 
δυνατοτήτων, που δυαντόν να έχουν κάποιοι από τους κα¬ 
τοίκους της Κοινότητας, αλλά και όσοι απ' αυτούς ζούνε 
και δραστηριοποιούνται μακρυά από τη γενέτειρά τους, με 
στόχο πάντα την εκτενέστερη και ουσιαστικότερη προ¬ 
βολή της Κοινότητας, καθώς και η καλλιέργεια ειδικών δε¬ 
σμών των ετεροδημοτών με τη γενέτειρά τους. 

Για κάθε επί μέρους τμήμα ή αριθμό τμημάτων του Ορ¬ 
γανισμού, το Διοικητικό Συμβούλιο με απόφασή του μπο¬ 
ρεί να συνιστά γνωμοδοτικές επιτροπές με συμβουλευ¬ 
τικό χαρακτήρα, που να απαρτίζονται από ένα (1) μέλος 
του Διοικητικού Συμβουλίου, ως συντονιστής και δύο (2) 
κατοίκους με ανάλογη πείρα και γνώσεις. 

Άρθρο 3 

Περιουσιακά Στοιχεία 

Στον Πολιτιστικό - Καλλιτεχνικό - Αθλητικό Οργανισμό 
παρέχονται για χρήση και εκμετάλλευση: 

α) Το Κοινοτικό Γυμναστήριο (γήπεδο ποδοσφαίρου και 
λοιποί χώροι). 

β) Το γήπεδο Καλαθοσφαίρισης - Πετοσφαίρισης, που 
βρίσκεται στην κεντρική πλατεία, 
γ) Τα γήπεδα Καλαθοσφαίρισης - Πετοσφαίρισης και η αί¬ 
θουσα Γυμναστικής, που βρίσκονται στους χώρους του 
Δημοτικού Σχολείου. 

δ) Επίσης στην αρμοδιότητα χρήσης του Οργανισμού θα 
περιέλθουν και όλοι οι Αθλητικοί και Πολιτιστικοί χώροι 
που η Κοινότητα θα δημιουργήσει και θα οργανώσει σε 
χώρους της δικαιοδοσίας και αρμοδιότητάς της (Κοινοτικό 
Σκοπευτήριο, πολιτιστικό κέντρο πρώην αποθήκης Συνε¬ 
ταιρισμού κ.λ.π.). 

Ο Οργανισμός θα έχει επίσης την δυνατότητα, ύστερα 
από σχετική συμφωνία με τους αντίστοιχους πολιτιστικούς 

και αθλητικούς φορείς, να αποκτά τη χρήση και την εκμε¬ 
τάλλευση υπαρχόντων χώρων και εγκαταστάσεων, που η 
κυριότητα τους ανήκει. 

Άρθρο 4 

Πόροι τουΝομικού Προσώπου είναι: 

1) Ετήσια επιχορήγηση της κοινότητας με ποσό 
1.000.000 δρχ. που μπορεί να αναπροσαρμόζεται. 

2) Κάθε είδους εισφορές, δωρεές, κληροδοσίες, κλη¬ 
ρονομιές κλπ. 

3) Εισπράξεις από τυχόν αντίτιμο των υπηρεσιών ή δι¬ 
καιωμάτων χρήσης πραγμάτων που παρέχονται από το νο¬ 
μικό πρόσωπο. 

4) Πρόσοδοι από την δική του περιουσία. 

5) Κάθε παροχή του κράτους. 

6) Κάθε άλλη νόμιμη πρόσοδος. 

ΚΕΦΑΛΑΙΟ Β 
Άρθρο 5 
Διοίκηση 

Ο Πολιτιστικός - Καλλιτεχνικός - Αθλητικός Οργανισμός 
διοικείται από επταμελές (7) Διοικητικό Συμβούλιο, που 
αποτελεΐται από τον Πρόεδρο, τον Αντιπρόεδρο, τον 
Γραμματέα και 2 μέλη - Συμβούλους. 

Ο πρόεδρος του Δ.Σ. ορίζεται με απόφαση του Κοινοτι¬ 
κού Συμβουλίου και μπορεί να είναι ο Πρόεδρος της Κοι¬ 
νότητας, Κοινοτικός Σύμβουλος, ή εκπρόσωπος άλλου 
κοινωνικού φορέα ή και κάτοικος της Κοινότητας, που το 
Κοινοτικό Συμβούλιο κρίνει ότι μπορεί να ανταποκριθεί 
στο έργο του Πολιτιστικού - Καλλιτεχνικού - Αθλητικού 
Οργανισμού. 

Τα άλλα τέσσερα (4) μέλη του Διοικητικού Συμβουλίου, 
επιλέγονται από το Κοινοτικό Συμβούλιο, μετά από πρό¬ 
ταση των κοινοτικών συμβούλων, των φορέων ή και κατοί¬ 
κων της Κοινότητας. Μέλη του Δ.Σ., μπορεί να είναι Κοι¬ 
νοτικοί Σύμβουλοι, εκπρόσωποι κοινωνικών φορέων ή και 
κάτοικοι της Κοινότητας, που επιθυμούν και μπορούν να 
ανταποκριθούν στο συγκεκριμένο έργο του Οργανι¬ 
σμού. 

Τα μέλη του Διοικητικού Συμβουλίου, που δεν ανταπο- 
κρίνονται για οποιονδήποτε λόγο στα καθήκοντά τους, 
αντικαθίστανται με μέλη που επιλέγονται σύμφωνα με την 
παραπάνω διαδικασία, μέσα σε ένα μήνα το αργότερο από 
τη μέρα που κρίθηκε σκόπιμη η αντικατάστασή τους. 

Το Διοικητικό Συμβούλιο κατά την πρώτη συνεδρίασή 
του, εκλέγει από τα μέλη του τον Αντιπρόεδρο και το 
Γραμματέα αυτού. Εκλέγεται εκείνος που θα συγκεντρώ¬ 
σει την απόλυτη πλειοψηφία των παρόντων. Σε περί- 
πτοοση που δεν θα υπάρξει αποτέλεσμα μετά από δύο (2) 
διαδοχικές ψηφοφορίες, τότε στην τρίτη (3η) ψηφοφο¬ 
ρία, εκλέγεται εκείνος που θα συγκεντρώσει τη σχετική 
πλειοψηφία των παρόντων. Αν στην τρίτη ψηφοφορία, 
δύο ή και περισσότεροι σύμβουλοι, έλαβαν ίσο αριθμό ψή¬ 
φων, γίνεται αμέσως κλήρωση από τον Πρόεδρο μεταξύ 
αυτών. 

Η θητεία του Διοικητικού Συμβουλίου ακολουθεί τη θη¬ 
τεία του κοινοτικού Συμβουλίου. 

Άρθρο 6 
Ο Πρόεδρος 

Ο Πρόεδρος του Διοικητικού Συμβουλίου εκπροσωπεί 
τον Π.Κ.Α.Ο. ενώπιον των δικαστηρίων και αρχών και δίνει 
τους επιβαλλόμενους όρκους. Εκτελεί τις αποφάσεις του 
Δ.Σ., καταρτίζει την ημερήσια διάταξη, συγκαλεί το Δ.Σ. 
σε συνεδριάσεις που είναι δημόσιες, διευθύνει τις συνε¬ 
δριάσεις, υπογράφει τα χρηματικά εντάλματα πληρωμής, 


μέσα στα πλαίσια των πιστώσεων του προϋπολογισμού, 
μετά από έλεγχο των δικαιολογητικών ως προς τις δαπά¬ 
νες από τον αρμόδιο υπάλληλο της ταμειακής υπηρεσίας 
της Κοινότητας, εκδίδει και υπογράφει πιστοποιητικά, βε¬ 
βαιώσεις κ.λ.π. καθώς και τις διάφορες συμβάσεις που συ¬ 
νάπτει ο Π.Κ.Α.Ο. και ασκεί κάθε αρμοδιότητα, που προ- 
βλέπται από τις διατάξεις της ισχύουσας νομοθεσίας. 

Άρθρο 7 
Ο Αντιπρόεδρος 

Ο Αντιπρόεδρος αναπληρώνει τον Πρόεδρο όταν αυτός 
κωλύεται ή απουσιάζει και ασκεί τα καθήκοντα αυτού, 
όπως ορίζονται στο άρθρο 6 του Κανονισμού αυτού. 

Άρθρο 8 
Ο Γραμματέας 

Ο Γραμματέας του Διοικητικού Συμβουλίου είναι υπεύ¬ 
θυνος για τη σύνταξη και υπογραφή των πρακτικών των 
συνεδριάσεων, μειώνει τις λαμβανόμενες αποφάσεις και 
ψηφίσματα, ενεργεί τις ψηφοφορίες και γενικά βοηθά τον 
Πρόεδρο στα καθήκοντά του. Ο Γραμματέας μπορεί να 
αναπτύξει τις απόψεις για τα συζητούμενα θέματα. 

Άρθρο 9 

Σύγκληση Διοικητικού Συμβουλίου 

Το Διοικητικό Συμβούλιο συνεδριάζει υποχρεωτικά, 
ύσερα από πρόσκληση του Προέδρου του, μία φορά το 
μήνα. Συνεδριάζει όμως οποτεδήποτε, όταν οι υποθέσεις 
του Π.Κ.Α.Ο. το απαιτούν. Τη συνεδρίαση συγκαλεί ο 
Πρόεδρος, με γραπτή πρόσκληση στην οποία αναγράφο¬ 
νται τα θέματα της ημερήσιας διάταξης και η οποία επιδί¬ 
δεται στα μέλη του Δ.Σ. τρεις τουλάχιστον ημέρες πριν 
από τη συνεδρίαση. 

Ο Πρόεδρος καλεί επίσης το συμβούλιο όταν το ζητήσει 
το ένα τρίτο (1/3) τουλάχιστον του συνολικού αριθμού των 
μελών του, με γραπτή αίτηση, στην οποία αναφέρονται τα 
θέματα που θα συζητηθούν. Αν ο πρόεδρος δεν συγκαλέ- 
σει το συμβούλιο το αργότερο σε έξι (6) ημέρες μετά την 
υποβολή της αίτησης, το συμβούλιο συνέρχεται ύστερα 
από πρόσκληση εκείνων που υπέβαλαν την αίτηση και 
αποφασίζει για τα θέματα για τα οποία ε’ιχε ζητηθεί η σύ¬ 
γκλησή του. 

Άρθρο 10 
Ημερήσια διάταξη 

Ο Πρόεδρος καταρτίζει και υπογράφει την ημερήσια 
διάταξη αναγράφοντας σ’ αυτή και με αριθμητική σειρά, τα 
θέματα που θα συζητηθούν στην συνεδρίαση και που θα 
έχουν υποδειχθεί από τα αρμόδια όργανα για τη σύγκληση 
του Συμβουλίου (πρόεδρος και ^Δτων μελών του συμβου¬ 
λίου). 

θέμα της ημερήσιας διάταξης μπορεί επίσης κατά την 
κρίση του Προέδρου, ν' αποτελέσει αίτηση ή πρόταση που 
υποβλήθηκε από οποιονδήποτε σύμβουλο 24 ώρες πριν 
από την κοινοποίηση της πρόσκλησης για τη σύγκληση 
του Συμβουλίου, διαφορετικά η πρόταση αυτή συζητείται 
στην επόμενη συνεδρίαση αν το ζητήσει ο ενδιαφερόμε¬ 
νος. 

Για οτιδήποτε άλλο θέμα που αφορά την ημερήσια διά¬ 
ταξη ισχύει ότι προβλέπεται από το Δ.Κ.Κ. και τις διατά¬ 
ξεις της ισχύουσας νομοθεσίας. 

Άρθρο 11 

Συνεδρίαση Συμβουλίου 

Οι συνεδριάσεις γίνονται στην έδρα του Νομικού Προ¬ 
σώπου. 

Ο Πρόεδρος κηρύσσει την έναρξη της συνεδρίασης 
αφού προηγουμένως διαπιστωθεί από το Γραμματέα η 
ύπαρξη νόμιμης απαρτίας. Το Συμβούλιο έχει απαρτία, 
εφόσον τα μέλη του είναι παρόντα, αποτελούν την από¬ 
λυτη πλειοψηφία του συνολικού αριθμού των μελών. Αν 
μετά από δύο συνεχείς προσκλήσεις, το Συμβούλιο δεν 
έχει απαρτία, συνεδριάζει ύστερα από τρίτη πρόσκληση 
και παίρνει αποφάσεις μόνο για θέματα που είναι γραμ¬ 
μένα στην αρχική ημερήσια διάταξη, εφόσον τα μέλη που 
είναι παρόντα αποτελούν το ένα τρίτο (1 /3) τουλάχιστον 
του συνολικού αριθμού των μελών. 

Κατά τη συνεδρίαση συζητούνται τα θέματα που περι¬ 
λαμβάνονται στην ημερήσια διάταξη, θέματα εκτός ημε- 
ρησίας διάταξης μπορούν να εισάγονται εκτάκτως στην 
αρχή ή μετά την εξάντληση των θεμάτων της ημερήσιας 
διάταξης από οποιοδήποτε μέλος του Συμβουλίου. Τα θέ¬ 
ματα αυτά συζητούνται μετά από απόφαση του Συμβου¬ 
λίου που λαμβάνεται με απόλυτη πλειοψηφία των παρό¬ 
ντων μελών. 

Τα θέματα εισηγείται κατά κανόνα ο Πρόεδρος, χωρίς 
να αποκλείεται η περίπτωση εισηγήσεων θεμάτων και από 
τους Συμβούλους. 

Αν για κάποιο θέμα, υποβληθεί γραπτή αντιεισήγηση, 
τότε μετά τον εισηγητή, ο λόγος δίνεται υποχρεωτικά στον 
αντιεισηγητή. 

Μετά το τέλος της εισήγησης ο λόγος δίνεται στους ομι¬ 
λητές. Μετά τις τοποθετήσεις των ομιλητών ακολουθούν 
δευτερολογίες. Προκειμένου για τριτολογίες αποφασίζει 
με απόλυτη πλειοψηφία το Σώμα. 

Ο Πρόεδρος έχει το δικαίωμα να εκφράζει τις απόψεις 
του πάντοτε και με προτεραιότητα απέναντι σε κάθε άλ¬ 
λον. 

Αν ο Πρόεδρος απουσιάζει ή κωλύεται, τη συζήτηση 
διευθύνει ο Αντιπρόεδρος. Αν απουσιάζει ή κωλύεται και ο 
Αντιπρόεδρος, γίνεται μυστική ψηφοφορία για την εκλογή 
Προέδρου της Συνεδρίασης. Ο Πρόεδρος της συνεδρία¬ 
σης εκλέγεται με σχετική πλειοψηφία. 

Το Συμβούλιο έχει δικαίωμα να ζητά από τον Πρόεδρο 
πληροφορίες και στοιχεία που είναι χρήσιμα για την 
άσκηση των καθηκόντων του και να καλεί στη συνεδρίαση 
υπαλλήλους ή ιδιώτες για να του δώσουν πληροφορίες 
σχετικές με το αντικείμενο των εργασιών του. 

Αρθρο 12 
Ψηφοφορία 

Η ψηφοφορία γίνεται με ανάταση του χεριού ή μυστική 
με ψηφοδέλτια. 

Αρθρο 13 
Αποφάσεις 

Οι αποφάσεις του Συμβουλίου λαμβάνονται με την από¬ 
λυτη πλειοψηφία των παρόντων, αν δεν ορίζεται διαφορε¬ 
τικά από το Νόμο. Σε περίπτωση ισοψηφίας επικρατεί η 
ψήφος του Προέδρου. 

Για τις αποφάσεις που αφορούν τον προϋπολογισμό, 
τον απολογισμό, τον οργανισμό εσωτερικής υπηρεσίας, 
τον εσωτερικό κανονισμό λειτουργίας, την εκποίηση ή την 
ανταλλαγή ακινήτων ή την επιβάρυνσή τους με εμπράγ¬ 
ματα δικαιώματα, την αποδοχή κληρονομιών και δωρεών 
που περιέχουν όρο, ή κληροδοσιών, καθώς και η συνομο- 
λόγηση δανείων απαιτείται και η γνώμη του Κοινοτικού 
Συμβουλίου. 

Άρθρο 14 
Πρακτικά 

Τα πρακτικά τηρούνται σύμφωνα με τις οικείες διατά¬ 


ξεις του Δ.Κ.Κ. (Ν. 1065/80), όπως τροποποιήθηκε και 
συμπληρώθηκε, καθώς και τις διατάξεις των διαταγμάτων 
και νομοθετημάτων, που ισχύουν κάθε φορά για τους Ορ¬ 
γανισμούς Τοπικής Αυτοδιοίκησης. 

ΚΕΦΑΛΑΙΟ Γ’ 

ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 15 
Γ ενικά 

Η οικονομική διαχείριση και το λογιστικό του Πολιτιστι¬ 
κού - Καλλιτεχνικού - Αθλητικού Οργανισμού, η διαχείριση 
της περιουσίας και η εκτέλεση έργων και προμηθειών, 
ενεργούνται σύμφωνα με τις ισχύουσες κάθε φορά διατά¬ 
ξεις του Δ.Κ.Κ. και τις διατάξεις των διαταγμάτων και νο¬ 
μοθετημάτων, που αφορούν τους Ο.Τ.Α. 

Άρθρο 16 

Προϋπολογισμός - Απολογισμός 

Ο Προϋπολογισμός του Οργανισμού καταρτίζεται από 
το Διοικητικό Συμβούλιο, σύμφωνα με τις διατάξεις του 
Δ.Κ.Κ. και επικυρώνεται από το Νομάρχη έπειτα από 
γνώμη του Κοινοτικού Συμβουλίου. Η επιχορήγηση του 
Κράτους εγγράφεται χωριστά στα έσοδα του προϋπολογι¬ 
σμού. Αν η επιχορήγηση παρέχεται για την εκπλήρωση ει¬ 
δικού σκοπού, εγγράφεται αντίστοιχη πίστωση για το 
σκοπό αυτό ιδιαίτερα στα έξοδα του προϋπολογισμού. 

Ο απολογισμός του Οργανισμού καταρτίζεται κατά τον 
ίδιο τρόπο και υποβάλλεται στο Ελεγκτικό Συνέδριο μετά 
από γνώμη του Κοινοτικού Συμβουλίου, σύμφωνα με τις 
διατάξεις του Δ.Κ. Κώδικα. 

Οι διατάξεις που ισχύουν για τους Δήμους και τις Κοινό¬ 
τητες και αφορούν την περιουσία και τη συνομολόγηση 
δανείων εφαρμόζονται και για τον Οργανισμό. 

Η οικονομική διαχείριση ενεργείται βάσει ιδιαίτερου 
προϋπολογισμού εσόδων - εξόδων. 

Το οικονομικό έτος διαχείρισης αντιστοιχεί προς το οι¬ 
κονομικό έτος της Κοινοτικής διαχείρισης. 

Άρθρο 17 
Ταμειακή Υπηρεσία 

Την Ταμειακή υπηρεσία του Νομικού Προσώπου ασκεί η 
ταμειακή υπηρεσία της Κοινότητας και εφαρμόζονται 
αναλογικά οι διατάξεις περί οικονομικής διοίκησης και λο¬ 
γιστικού των Δήμων και Κοινοτήτων όπως ισχύουν κάθε 
φορά. 

Τα έσοδα που είναι στη διάθεση του Οργανισμού, κατα¬ 
τίθενται στο Κοινοτικό Ταμείο και αναλαμβάνονται με 
εντάλματα πληρωμής που εκδίδονται από τον Πρόεδρο 
εις βάρος των πιστώσεων του προϋπολογισμού ή των ειδι¬ 
κών πιστώσεων που έχουν ψηφισθεί με αποφάσεις του 
Διοικητικού Συμβουλίου, αφού προηγουμένως έχουν 
ελεγχθεί τα δικαιολογητικά από την αρμόδια υπηρεσία του 
Οργανισμού. 

Άρθρο 18 

Κατάργηση 

Το Νομικό Πρόσωπο καταργείται με απόφαση του Νο¬ 
μάρχη ύστερα από απόφαση τσυ Κοινοτικού Συμβουλίου, 
που δημοσιεύεται στην Εφημερίδα της Κυβερνήσεως. 

Άρθρο 19 

Όσα θέματα δεν προβλέπονται από τον παρόντα Κανο¬ 
νισμό, σχετικά με τη λειτουργία, διοίκηση και διαχείριση 
του Πολιτιστικού - Καλλιτεχνικού - Αθλητικού Οργανι¬ 
σμού, ρυθμίζονται από τις διατάξεις της κείμενης νομοθε- 

σΙας περί Δήμων και Κοινοτήτων, η οποία ισχύει κάθε 
φορ6 από τους συναφείς νόμους. 

Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας Ριζομύλου ύψους 
1.000.000 δρχ. 

Για τη δαπάνη αυτή θα εγγράφεται σχετική πίστωση 
στον προϋπολογισμό της Κοινότητας κατά την κατάρτισή 
του και θα είναι ποσού 1.000.000 δρχ. τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 7 Οκτωβρίου 1996 

Ο Αναπλ. Περιφ. Διευθυντή 
ΑΘΑΝ. ΓΚΑΡΑΓΚΑΝΗΣ 

-♦- 

Αριθ. 16580 (4) 

Σύσταση ιδίου Νομικού Προσώπου στην κοινότητα Ριζο- 

μύλου Ν. Μαγνησίας με την επωνυμία «ΚΕΝΤΡΟ ΙΑ¬ 
ΤΡΙΚΗΣ ΠΡΟΛΗΨΗΣ-ΠΡΟΝΟΙΑΣ». 

Ο ΑΝΑΠΛ. ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατ^εις του άρθρ. 203 του Π.Δ/τος 410/95 (Δη¬ 
μοτικός και Κοινοτικός Κώδικας). 

2. Την απόφαση του Κοινοτικού Συμβουλίου Ριζομύλου 
με αριθμό 107/96, αποφασίζουμε: 

Άρθρο 1 

Συστήνει στην Κοινότητα Ριζομύλου ίδιο Νομικό Πρό¬ 
σωπο με την επωνυμία «Κέντρο Ιατρικής Πρόληψης- 
Πρόνοιας». 

Άρθρο 2 

Σκοπός. 

Σκοπός του Νομικού Προσώπου είναι η ανάπτυξη προ¬ 
γραμμάτων προληπτικής Υγιεινής, αγωγής υγείας, δια¬ 
τροφή και η δημιουργία τράπεζας αίματος. 

Άρθρο 3 
Πόροι 

Πόροι του Νομικού Προσώπου είναι: 

1) Ετήσια επιχορήγηση της κοινότητας με ποσό 
500.000 δρχ. που μπορεί ν’ αναπροσαρμόζεται. 

2) Κάθε είδους εισφορές, δωρεές, κληροδοσίες, κλη¬ 
ρονομιές κ.λπ. 

3) Εισπράξεις από τυχόν αντίτιμο των υπηρεσιών ή δι¬ 
καιωμάτων χρήσης πραγμάτων που παρέχονται από το Νο¬ 
μικό Πρόσωπο. 

4) Πρόσοδοι από τη δική του περιουσία. 

5) Κάθε παροχή του κράτους. 

6) Κάθε άλλη νόμιμη πρόσοδος. 

Άρθρο 4 
Έδρα 

Έδρα του Νομικού Προσώπου είναι ο Ριζόμυλος. 

Άρθρο 5 

Διοίκηση 

Το Κέντρο Ιατρικής Πρόληψης - Πρόνοιας διοικείται 
από επταμελές (7) Διοικητικό Συμβούλιο, που αποτελείται 
από τον Πρόεδρο, τον Αντιπρόεδρο, τον Γραμματέα και 2 
μέλη - Συμβούλους. 

Ο Πρόεδρος του Δ.Σ. ορίζεται με απόφαση του Κοινοτι¬ 
κού Συμβουλίου και μπορεί να είναι ο Πρόεδρος της Κοι¬ 
νότητας, Κοινοτικός Σύμβουλος, ή εκπρόσωπος άλλου 
κοινωνικού φορέα ή και κάτοικος της Κοινότητας, που το 
Κοινοτικό Συμβούλιο κρίνει ότι μπορεί να ανταποκριθεί 


στο έργο του Κέντρου Ιατρικής Πρόληψης Πρόνοιας. 

Τα άλλα τέσσερα (4) μέλη του Διοικητικού Συμβουλίου, 
επιλέγονται από το Κοινοτικό Συμβούλιο, μετά από πρό¬ 
ταση των κοινοτικών συμβούλων, των φορέων ή και κατοί¬ 
κων της Κοινότητας. Μέλη του Δ.Σ. μπορεί να είναι Κοινο¬ 
τικοί Σύμβουλοι, εκπρόσωποι κοινωνικών φορέων ή και 
κάτοικοι της Κοινότητας, που επιθυμούν και μπορούν να 
ανταποκριθούν στο συγκεκριμένο έργο του Κέντρου. 

Τα μέλη του Διοικητικού Συμβουλίου, που δεν ανταπο- 
κρίνονται για οποιονδήποτε λόγο στα καθήκοντά τους, 
αντικαθίστανται με μέλη που επιλέγονται σύμφωνα με την 
παραπάνω διαδικασία, μέσα σε ένα μήνα το αργότερο από 
τη μέρα που κρίθηκε σκόπιμη η αντικατάστασή τους. 

Το Διοικητικό συμβούλιο κατά την πρώτη συνεδρίασή 
του, εκλέγει από τα μέλη του τον Αντιπρόεδρο και το 
Γραμματέα αυτού. Εκλέγεται εκείνος που θα συγκεντρώ¬ 
σει την απόλυτη πλειοψηφία των παρόντων. Σε περί- 
πτοκ^η που δεν θα υπάρξει αποτέλεσμα μετά από δύο (2) 
διαδοχικές ψηφοφορίες, τότε στην τρίτη (3) ψηφοφορία, 
εκλέγεται εκείνος που θα συγκεντρώσει τη σχετική πλειο¬ 
ψηφία των παρόντων. Αν στην τρίτη ψηφοφορία, δύο ή και 
περισσότεροι σύμβουλοι, έλαβαν ίσο αριθμό ψήφων, γίνε¬ 
ται αμέσως κλήρωση από τον Πρόεδρο μεταξύ αυτών. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Άρθρο 6 
Ο Πρόεδρος 

Ο Πρόεδρος του Διοικητικού Συμβουλίου εκπροσωπεί 
τον Κ.Ι.Π.Π. ενώπιον των δικαστηρίων και αρχών και δίνει 
τους επιβαλλόμενους όρκους. Εκτελεί τις αποφάσεις του 
Δ.Σ., καταρτίζει την ημερήσια διάταξη, συγκαλεί το Δ.Σ. 
σε συνεδριάσεις που είναι δημόσιες, διευθύνει τις συνε¬ 
δριάσεις, υπογράφει τα χρηματικά εντάλματα, πληρωμής, 
μέσα στα πλαίσια των πιστώσεων του προϋπολογισμού, 
μετά από έλεγχο των δικαιολογητικών ως προς τις δαπά¬ 
νες από τον αρμόδιο υπάλληλο της ταμειακής υπηρεσίας 
της Κοινότητας, εκδίδει και υπογράφει πιστοποιητικά, βε¬ 
βαιώσεις κ.λπ. καθώς και τις διάφορες συμβάσεις που συ¬ 
νάπτει ο Κ.Ι.Π.Π. και ασκεί κάθε αρμοδιότητα, που προ- 
βλέπεται από τις διατάξεις της ισχύουσας νομοθεσίας. 

Άρθρο 7 
Ο Αντιπρόεδρος 

Ο Αντιπρόεδρος αναπληρώνει τον Πρόεδρο όταν αυτός 
κωλύεταιή απουσιάζει και ασκεί τα καθήκοντα αυτού, 
όπως ορίζονται στο άρθρο 6 του Κανονισμού αυτού. 

Άρθρο 8 
Ο Γραμματέας 

Ο Γραμματέας του Διοικητικού Συμβουλίου είναι υπεύ¬ 
θυνος για τη σύνταξη και υπογραφή των πρακτικών των 
συνεδριάσεων, μειώνει τις λαμβανόμενες αποφάσεις και 
ψηφίσματα, ενεργεί τις ψηφοφορίες και γενικά βοηθά τον 
Πρόεδρο στα καθήκοντά του. Ο Γραμματέας μπορεί να 
αναπτύξει τις απόψεις για τα συζητούμενα θέματα. 

Άρθρο 9 

Σύγκληση Διοικητικού Συμβουλίου 

Το Διοικητικό Συμβούλιο συνεδριάζει υποχρεωτικά, 
ύστερα από πρόσκληση του Προέδρου του, μία φορά το 
μήνα. Συνεδριάζει όμως οποτεδήποτε, όταν οι υποθέσεις 
του Κ.Ι.Π.Π. το απαιτούν. Τη συνεδρίαση συγκαλεί ο Πρό¬ 
εδρος, με γραπτή πρόσκληση στην οποία αναγράφονται 
τα θέματα της ημερήσιας διάταξης και η οποία επιδίδεται 

οτα μέλη του Δ.Σ. τρεις τουλάχιστον ημέρες πριν από τη 
συνεδρίαση. 

Ο Πρόεδρος καλεί επίσης το συμβούλιο όταν το ζητήσει 
το ένα τρίτο (1/3) τουλάχιστον του συνολικού αριθμού ίων 
μελών του, με γραπτή αίτηση, στην οποία αναφέρονται τα 
θέματα που θα συζητηθούν. Αν ο Πρόεδρος δεν συγκαλέ- 
σει το συμβούλιο το αργότερο σε έξι (6) ημέρες μετά την 
υποβολή της αίτησης, το συμβούλιο συνέρχεται ύστερα 
από πρόσκληση εκείνων που υπέβαλαν την αίτηση και 
απο(ρασίζει για τα θέματα για τα οποία είχε ζητηθεί η σύ¬ 
γκλησή του. 

Άρθρο 10 
Ημερήσια Διάταξη 

Ο Πρόεδρος καταρτίζει και υπογράφει την ημερήσια 
διάταξη αναγράφοντας σ’ αυτή και με αριθμητική σειρά, τα 
θέματα που θα συζητηθούν στη συνεδρίαση και που θα 
έχουν υποδειχθεί από τα αρμόδια όργανα για τη σύγκληση 
του Συμβουλίου (Πρόεδρος και 1 /3 των μελών του συμ¬ 
βουλίου). 

θέμα της ημερήσιας διάταξης μπορεί επίσης κατά την 
κρίση του Προέδρου, ν* αποτελέσει αίτηση ή πρόταση που 
υποβλήθηκε από οποιονδήποτε σύμβουλο 24 ώρες πριν από 
την κοινοποίηση της πρόσκλησης για τη σύγκληση του Συμ¬ 
βουλίου, διαφορετικά η πρόταση αυτή συζητείται στην επό- 
μενη συνεδρίαση αν το ζητήσει ο ενδιαφερόμενος. 

Για οτιδήποτε άλλο θέμα που αφορά την ημερήσια διά¬ 
ταξη ισχύει ότι προβλέπετσι από τον Δ,Κ.Κ. και τις διατά¬ 
ξεις της ισχύουσας νομοθεσίας. 

Άρθρο 11 

Συνεδρίαση Συμβουλίου 

Οι συνεδριάσεις γίνονται στην έδρα του Νομικού Προ¬ 
σώπου. 

Ο Πρόεδρος κηρύσσει την έναρξη της συνεδρίασης 
αφού προηγουμένως διαπιστωθεί από το Γραμματέα η 
ύπαρξη νόμιμης απαρτίας. Το Συμβούλιο έχει απαρτία, 
εφόσον τα μέλη του είναι παρόντα, αποτελούν την από¬ 
λυτη πλειοψηφία του συνολικού αριθμού των μελών. Αν 
μετά από δύο συνεχείς προσκλήσεις το Συμβούλιο δεν 
έχει απαρτία, συνεδριάζει ύστερα από τρίτη πρόσκληση 
και παίρνει αποφάσεις μόνο για θέματα που είναι γραμ¬ 
μένα στην αρχική ημερήσια διάταξη, εφόσον τα μέλη που 
είναι παρόντα αποτελούν το ένα τρίτο (1/3) τουλάχιστον 
του συνολικού αριθμού των μελών. 

Κατά τη συνεδρίαση συζητούνται τα θέματα που περι¬ 
λαμβάνονται στην ημερήσια διάταξη, θέματα εκτός ημε¬ 
ρήσιας διάταξης μπορούν να εισάγονται εκτάκτως στην 
αρχή ή μετά την εξάντληση των θεμάτων της ημερήσιας 
διάταξης απ ^ποιοδήποτε μέλος του Συμβουλίου. Τα θέ¬ 
ματα αυτά ο ζητούνται μετά από απόφαση του Συμβου¬ 
λίου που λαμβάνεται με απόλυτη πλειοψηφία των παρό¬ 
ντων μελών. 

Τα θέματα εισηγείται κατά κανόνα ο Πρόεδρος, χωρίς 
να αποκλείεται η περίπτοκιη εισηγήσεων θεμάτων και από 
τους Συμβούλους. 

Αν για κάποιο θέμα υποβληθεί γραπτή αντιεισήγηση, 
τότε μετά τον εισηγητή, ο λόγος δίνεται υποχρεωτικά στον 
αντιεισηγητή- 

Μετά το τέλος της εισήγησης ο λόγος δίνεται στους ομι¬ 
λητές. Μετά τις τοποθετήσεις των ομιλητών ακολουθούν 
δευτερολογίες. Προκειμένου για τριτολογίες αποφασίζει 
με απόλυτη πλειοψηφία το Σώμα. 

Ο Πρόεδρος έχει το δικαίωμα να εκφράζει τις απόψεις του 
πάντοτε και με προτεραιότητα απέναντι σε κάθε άλλον. 


Άν ο Πρόεδρος απουσιάζει ή κωλύεται, τη συζήτηση 
διευθύνει ο Αντιπρόεδρος. Αν απουσιάζει ή κωλύεται και ο 
Αντιπρόεδρος, γίνεται μυστική ψηφοφορία για την εκλογή 
Προέδρου της Συνεδρίασης. Ο Πρόεδρος της συνεδρία¬ 
σης εκλέγεται με σχετική πλειοψηφία. 

Το Συμβούλιο έχει δικαίωμα να ζητά από τον Πρόεδρο 
πληροφορίες και στοιχεία που είναι χρήσιμα για την 
άσκηση των καθηκόντων του και να καλεί στη συνεδρίαση 
υπαλλήλους ή ιδιώτες για να του δώσουν πληροφορίες 
σχετικές με το αντικείμενο των εργασιών του. 

*Αρθρο 12 

Ψηφοφορία 

Η ψηφοφορία γίνεται με ανάταση του χεριού ή μυστική 
με ψηφοδέλτια. 

Άρθρο 13 

Αποφάσεις 

Οι αποφάσεις του Συμβουλίου λαμβάνονται με την από¬ 
λυτη πλειοψηφία των παρόντων, αν δεν ορίζεται διαφορε¬ 
τικά από το Νόμο. Σε περίπτωση ισοψηφίας επικρατεί η 
ψήφος του Προέδρου. 

Για τις αποφάσεις που αφορούν τον προϋπολογισμό, 
τον απολογισμό, τον οργανισμό εσωτερικής υπηρεσίας, 
τον εσωτερικό κανονισμό λειτουργίας, την εκποίηση ή την 
ανταλλαγή ακινήτων ή την επιβάρυνσή τους με εμπράγ¬ 
ματα δικαιώματα, την αποδοχή κληρονομιών και δωρεών 
που περιέχουν όρο, ή κληροδοσιών, καθώς και η συνομο- 
λόγηση δανείων απαιτείται και η γνώμη του Κοινοτικού 
Συμβουλίου. 

Άρθρο 14 

Πρακτικά 

Τα πρακτικά τηρούνται σύμφωνα με τις οικείες διατά¬ 
ξεις του Δ.Κ.Κ. (Ν. 1065/80), όπως τροποποιήθηκε και 
συμπληρώθηκε, καθώς και τις διατάξεις των διαταγμάτων 
και νομοθετημάτων. που ισχύουν κάθε φορά για τους Ορ¬ 
γανισμούς Τοπικής Αυτοδιοίκησης. 

ΚΕΦΑΛΑΙΟ Γ* 

ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 15 
Γ ενικά 

Η οικονομική διαχείριση και το λογιστικό του Κέντρου 
Ιατρικής Πρόληψης-Πρόνοιας, η διαχείριση της περιου¬ 
σίας και η εκτέλεση έργων και προμηθειών, ενεργούνται 
σύμφωνα με τις ισχύουσες κάθε φορά διατάξεις του 
Δ.Κ.Κ. και τις διατάξεις των διαταγμάτων και νομοθετημά¬ 
των, που αφορούν τους Ο.Τ.Α. 

Άρθρο 16 

Προϋπολογισμός - Απολογισμός 

Ο Προϋπολογισμός του Κέντρου καταρτίζεται από το 
Διοικητικό Συμβούλιο, σύμφωνα με τις διατάξεις του 
Δ.Κ.Κ. και επικυρώνεται από το Νομάρχη έπειτα από 
γνώμη του Κοινοτικού Συμβουλίου. Η επιχορήγηση του 
Κράτους εγγράφεται χωριστά στα έσοδα του προϋπολογι¬ 
σμού. Αν η επιχορήγηση παρέχεται για την εκπλήρωση ει¬ 
δικού σκοπού, εγγράφεται αντίστοιχη πίστωση για το 
σκοπό αυτό, ιδιαίτερα στα έξοδα του προϋπολογισμού. 

Ο Απολογισμός του κέντρου καταρτίζεται κατά τον ίδιο 
τρόπο και υποβάλλεται στο Ελεγκτικό Συνέδριο μετά από 
γνώμη του Κοινοτικού Συμβουλίου, σύμφωνα με τις διατά¬ 
ξεις του Δ.Κ. Κώδικα. 

Οι διατάξεις που ισχύουν για τους Δήμους και τις Κοινό¬ 
τητες και αφορούν την περιουσία και τη συνομολόγηση 
δανείων εφαρμόζονται και για το Κέντρο. 

Η οικονομική διαχείριση ενεργειται βάσει ιδιαίτερου 
προϋπολογισμού εσόδων - εξόδων. 

Το οικονομικό έτος διαχείρισης αντιστοιχεί προς το οι¬ 
κονομικό έτος της κοινοτικής διαχείρισης. 

Άρθρο 17 
Ταμειακή Υπηρεσία 

Την ταμειακή υπηρεσία του Νομικού Προσώπου ασκεί η 
ταμειακή υπηρεσία της Κοινότητας και εφαρμόζονται 
αναλογικό οι διατάξεις περί οικονομικής διοίκησης και λο¬ 
γιστικού των Δήμων και Κοινοτήτων όπως ισχύουν κάθε 
φορά. 

Τα έσοδα που είναι στη διάθεση του Κέντρου, κατατίθε¬ 
νται στο κοινοτικό Ταμείο και αναλαμβάνονται με εντάλ¬ 
ματα πληρωμής που εκδίδονται από τον Πρόεδρο εις βά¬ 
ρος των πιστώσεων του προϋπολογισμού ή των ειδικών πι¬ 
στώσεων που έχουν ψηφισθεί με αποφάσεις του Διοικητι¬ 
κού Συμβουλίου, αφού προηγουμένως έχουν ελεγχθεί τα 
δικαιολογητικά από την αρμόδια υπηρεσία του Οργανι¬ 
σμού. 


Άρθρο 18 
Κατάργηση 

Το Νομικό Πρόσοϊπο καταργείται με απόφαση του Νο¬ 
μάρχη ύστερα από απόφαση του Κοινοτικού Συμβουλίου, 
που δημοσιεύεται στην Εφημερίδα της Κυβέρνησης. 
Άρθρο 19 

Όσα θέματα δεν προβλέπονται από τον παρόντα Κανο¬ 
νισμό, σχετικά με τη λειτουργία, διοίκηση και διαχείριση 
του Κέντρου Ιατρικής Πρόληψης Πρόνοιας, ρυθμίζονται 
από τις διατάξεις της κείμενης νομοθεσίας περί Δήμων και 
Κοινοτήτων, η οποία ισχύει κάθε φορά από τους συναφείς 
νόμους. 

Με την απόφαση αυτή προκαλείται δαπάνη σε βάρος 
του προϋπολογισμού της Κοινότητας Ριζομύλου ύψους 
500.000 δρχ. 

Για τη δαπάνη αυτή θα εγγράφεται σχετική πίστωση 
στον προϋπολογισμό της Κοινότητας κατά την κατάρτισή 
του και θα είναι ποσού 500.000 δρχ. τουλάχιστον. 

Η παρούσα απόφαση να δημοσιευθεί στην Εφημερίδα 
της Κυ^ρνήσεως. 

Βόλος, 7 Οκτωβρίου 1996 
Ο Αναπλ. Περιφ. Διευθυντή 
ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



